laion/Wikipedia-Exotic huggingface dataset:
לעשות מה שבא לי

לעשות מה שבא לי הוא אלבומה השמיני של הזמרת שרית חדד שיצא לאור באפריל שנת 2000. האלבום כולל 12 שירים ומאופיין במקצב לטיני. בין כותבי השירים נמנים אהוד מנור, דוד זיגמן, עוזי חיטמן, יוסי גיספן, סמדר שיר, ליאור פרחי וקובי אוז. האלבום כולל את השיר "אבא" אותו הלחינה לזכרו של אביה, ואת השיר "קח את הכל", הגרסה העברית לשירהּ של נטליה אוריירו "Cambio Dolor". השיר "לעשות מה שבא לי" הגיע למקום ה-18 במצעד שיר השנה. הפקה: אבי גואטה הפקות בע"מ הפקה מוזיקלית ועיבודים: שי ראובני הפקת שירה וקולות: יהודה תמיר תופים: אשר פדי גיטרה בס: אבי יפרח בוזוקי: אריס נחום כלי הקשה: אורן בלבן גיטרה סולו: יהודה קיסר, מאיר רגב דרבוקות: רוני דדון, ישראל שובל גיטרות: אבי סינגולדה חצוצרות: רביעיית כלי הנשיפה בראשותו של אברהם פלדר חליל וזורנה: אמיר שחסר כינורות: ילמז טשצ'שמה חליל צד: ניצן עין הבר אקורדיון: בוריס אלייב קאנון: אברהם סלמאן קלידים: יעקב למאי, שי ראובני, גיל נרדיה, בנצי מור, גיל פלדמן טכנאי הקלטה ומיקסים: יהודה תמיר יחסי ציבור: מירי בן יוסף הפצה: א.ג הפקות בע"מ, אלי אזרזר מידע על האלבום לעשות מה שבא לי באתר MusicBrainz הפדרציה הישראלית לתקליטים וקלטות, באתר www.ifpi.co.il (באנגלית) (ארכיון) שרית חדד ביוגרפיה. - פורום שרית חדד, באתר תפוז אנשים
יהודית בן-נתן

יהודית בן נתן (נולדה ב-2 בפברואר 1950) היא מנהלת ישראלית. כיהנה בתפקיד קצינת חיל הנשים הראשית האחת-עשרה של צה"ל. בשנת 1989 למדה במכללה לביטחון לאומי. שירתה כקצינת חיל הנשים הראשית בין השנים 1991 עד 1994, בדרגת תת-אלוף - הדרגה הגבוהה ביותר אשר הוענקה באותה עת לאישה בצה"ל. במהלך כהונתה, בשנת 1995, גובש פסק הדין בעתירה לבג"ץ, אשר הוגשה על ידי אליס מילר. פעילותה של בן נתן למען שוויון מגדרי נמשכה גם לאחר שחרורה מצבא הקבע: בשנת 2012, עת התקיימו דיוני ועדת פלסנר אשר גיבשה חלופה לגיוס חרדים לצה"ל, שיגרה בן נתן יחד עם עוד 19 קצינות בכירות במילואים, מכתב לראש הממשלה וליושב ראש ועדת פלסנר, בו התריעו מפני הקצנה דתית בתוככי הצבא, אשר עלולה לגרום להרעה בתנאי שירותן הצבאי של הנשים בצה"ל. במכתבן כתבו הקצינות: "כנושאות תפקידים בכירים במערכת הביטחון וכקצינות בכירות במילואים, אנו קוראות לכן לא לנסות לקדם את השוויון בנטל השירות הצבאי תוך הקרבת זכויות החיילות... אנו צופות בדאגה מהצד על תהליך ההקצנה הדתית בצה"ל, שעלול לצערנו להחריף עם יישומה של תוכנית חדשה שלא לוקחת בחשבון את ההשלכות המגדריות של גיוס חרדים על תנאי שירותן ושילובן של נשים בתפקידים וביחידות שונות". בעשור השני של המאה ה-21, מנהלת בן נתן את כפר הנוער "עיינות". נשואה ואם לארבעה. בנה, עמרי בן נתן, התחרה בתוכנית הריאליטי "האח הגדול". עמרי ואחיו התאום רועי עבדו כדוגמנים וזכו שניהם במקום השלישי בתחרות "ניו מודלס 2003". מדיה וקבצים בנושא יהודית בן-נתן בוויקישיתוף עמוד האינסטגרם של עמרי בן נתן הדס מנור, רה"מ בטקס סיום במכללה לבטחון לאומי: שיחרור שבויינו - חובה לאומית, מעריב, 9 באוגוסט 1989 עד למאי 2011, אז הוענקו לראשונה בצה"ל דרגות אלוף לאורנה ברביבאי, עם מינויה לראש אכ"א אחיקם משה דוד, חשש: גיוס החרדים יפגע במעמד החיילות, באתר nrg‏, 18 ביוני 2012
תרז דלפש

תֶרֶז דֶלְפֶּשׁ (בצרפתית: Thérèse Delpech; ‏11 בפברואר 1948 - 17 בינואר 2012) הייתה אינטלקטואלית ומומחית ליחסים בינלאומיים צרפתייה. דלפש למדה פילוסופיה באקול נורמל סופרייר. בהמשך התמקדה ביחסים בינלאומיים. דלפש ניהלה את תחום הלימודים האסטרטגיים בועדה לאנרגיה אטומית של צרפת (Commissariat à l'énergie atomique; CEA) מאז 1997. היא שימשה יועצת לאלן ז'ופה בעת כהונתו כראש ממשלת צרפת (1995-1997). כמו כן הייתה חוקרת ב-CERI (המרכז ללימודים בינלאומיים), מפקחת מטעם נציבות האו"ם לניטור בקרה ופיקוח בעיראק (UNMOVIC) של האומות המאוחדות, יועצת בינלאומית לוועדה הבינלאומית של הצלב האדום, והייתה בין ההוגים הבולטים בצרפת בתחום הביטחון הבינלאומי. בניגוד לאינטלקטואלים צרפתיים רבים, תמכה דלפש בפלישה האמריקאית לעיראק ב-2003, ולאחר מכן תמכה בהחרפת הסנקציות נגד איראן. בשנת 2008, דירג אותה כתב העת Prospect Magazine במקום ה-81 ב"רשימת 100 האינטלקטואלים" שלו. בשנת 2012, פרסם תאגיד ראנד ספר שהותירה דלפש בכתובים, ובו סקירה מקיפה של דלפש על מחקרי ראנד בנושא הרתעה גרעינית. Iran and the Bomb : The Abdication of International Responsibility (Translator: Ros Schwartz) February 2009 Savage Century : Back to Barbarism (Translator: George Holoch) La Politica Del Caos June 2003 תוכנית הגרעין של איראן פוליטיקה של צרפת תמליל הרצאה של דלפש בכנס הרצליה ידיעה על מותה (צרפתית) באתר העיתון לה פיגארו. ידיעה על מותה (צרפתית) באתר Marianne. רשימה על מות דלפש (אנגלית) באתר ה-Center for Nonproliferation Studies (עותק שמור בארכיון האינטרנט). מתוך דף מידע על ספרה של דלפש Iran and the Bomb (אנגלית) באתר בארנס אנד נובל. רשימת 100 האינטלקטואלים (אנגלית) תרז דלפש, Nuclear Deterrence in the 21st Century: Lessons from the Cold War for a New Era of Strategic Piracy, תאגיד ראנד, מסת"ב 9780833059307.
כריש שונית אפור

כריש שונית אפור או כָּרִישׁ שְׁחֹר-זָנָב (שם מדעי: Carcharhinus amblyrhynchos) הוא מין של כריש החי בשוניות אלמוגים ברחבי הימים הטרופיים. כריש זה ביישן יחסית ואינו נוטה לתקוף אנשים, אך עלול לנשוך כתוצאה מטירוף אכילה. הוא מצוי בעיקר בימים הטרופיים שבאוקיינוס ההודי (כולל בים סוף) ובאוקיינוס השקט. לכריש זה חוטם רחב, עיניים גדולות, סנפיר הגב שלו גדול יחסית ושחור בקצוות ושוליים רחבים. אורכו הממוצע 1.3 מטרים, אך נתפסו מינים באורך של 2.6 מטרים. עם זאת משקלם קטן יחסית, עד 33.7 קילוגרם. הכריש יוצא לצוד בעיקר בלילה והוא ניזון מדגי שונית, דיונונים, סרטנים, יונקים ימיים ואף מכרישים אחרים. בשל ציד מופרז מוגדר מצב השימור של הכריש כסכנת הכחדה. מדיה וקבצים בנושא כריש שונית אפור בוויקישיתוף כרישים חייבים לנוע מיום היוולדם ועד מותם. אז מתי ואיך הם נחים? מחקר על כרישי שונית אפורים, הארץ, 27 ביוני 2021. כריש שונית אפור, באתר ITIS (באנגלית) כריש שונית אפור, באתר NCBI (באנגלית) כריש שונית אפור, באתר Animal Diversity Web (באנגלית) כריש שונית אפור, בבסיס הנתונים ARKive (באנגלית) כריש שונית אפור, באתר FishBase (באנגלית) כריש שונית אפור, באתר GBIF (באנגלית) כריש שונית אפור באתר הרשימה האדומה של IUCN לפי האקדמיה ללשון ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
דוריס הארט

דוריס הארט (באנגלית: Doris Hart; 20 ביוני 1925 – 29 במאי 2015) הייתה טניסאית אמריקאית, שהתחרתה בשנות ה-50. דורגה ראשונה בעולם בשנת 1951. הארט זכתה ב-35 תוארי גראנד סלאם, חמישית בכל הזמנים, מהם 6 ביחידות, 14 בזוגות נשים ו-15 בזוגות מעורבים. בהיותה ילדה חלתה בדלקת העצם, אך למרות זאת הגיע להישגים מרשימים בספורט. הייתה האישה הראשונה שהצליחה להגיע לזכייה בכל טורנירים גראנד סלאם בכל הקטגוריות (תחרות הנשים, זוגות נשים וזוגות מעורבים). מאז רק מרגרט קורט ומרטינה נברטילובה הצליחו לחזור על הישג זה. בשנת 1969 נכללה דוריס הארט בהיכל התהילה הבינלאומי בטניס. מדיה וקבצים בנושא דוריס הארט בוויקישיתוף דוריס הארט, באתר ה-WTA דוריס הארט, באתר ה-ITF דוריס הארט, באתר היכל התהילה של הטניס דוריס הארט, באתר "Find a Grave" (באנגלית)
משמר הגבול (סוריה)

משמר הגבול (בערבית: قوات حرس الحدود) הוא כוח ז'נדרמריה של צבא סוריה האחראי על שמירת גבולות סוריה (בעיקר במזרח המדינה) ומתקנים אסטרטגיים חשובים. משמר הגבול הסורי הוא בגודל של יחידה מוגדלת המכילה מספר גדודים אשר פרוסים במוקדים שונים בסוריה, החטיבה נמצאת תחת פיקוד הקורפוס השלישי. הכוח החל את דרכו בתקופת המנדט הצרפתי על סוריה בשם משמר המדבר, כיום עיקר פועלו הוא מניעת הברחות לאורך הגבולות, מניעת הסתננות של כוחות עוינים, שמירה על הסדר באזורים מרוחקים ממוקדי השלטון ושמירה על יעדים אסטרטגיים חשובים כגון סכר הפרת, בארות נפט ותחנות כוח. לאורך השנים משמר הגבול הסורי לא עסק בלחימה ככוח לחימה סדיר, אלא שימר את מעמדו ככוח שיטור אזורי. גם במהלך מלחמת האזרחים בסוריה תיפקד משמר הגבול ככוח שיטור בעיקר במזרח המדינה. כוח המשמר כולל שבעה רגימנטים הפרוסים לאורך הגבולות של סוריה, כל רגימנט אחראי על גזרה ויחידותיו יושבות ברחבי העמדות והמתקנים הפרוסים בגזרתו. הרגימנט החמישי: אל-חסכה בצפון-מזרח סוריה הרגימנט השישי: דרומית לחומס הרגימנט השמיני: גבול סוריה-ירדן הרגימנט ה-10: גבול סוריה-עיראק הרגימנט ה-11: לטקיה הרגימנט ה-12: חלב בצפון-מערב סוריה רגימנט לא ידוע: גבול סוריה-לבנון פסח מלובני, מצפון תפתח הרעה: צבא סוריה - עלילותיו ומלחמותיו - מבט מדמשק, תל אביב: המכון לחקר מלחמות ישראל, 2014, עמ' 848-849. Gregory Waters, Syria's Border Guards: from auxiliary to frontlines, 25 בספטמבר 2019, International-Review.org. ציוץ של גרגורי ווטרס ברשת החברתית אקס (טוויטר), 15 בספטמבר 2021
חיים געש

חיים דוד געש (1950 – 9 בדצמבר 2020) היה פוליטיקאי ישראלי, שכיהן כראש מועצת פרדס חנה-כרכור, וקצין צה"ל בדרגת אלוף-משנה, ששירת בחיל הים. געש נולד בפרדס חנה, בנם הבכור של מרים ויוסף פטמן, ניצולי השואה שעלו לישראל אחרי המלחמה. בגיל 10 עבר עם משפחתו לקריית גת, בגיל 14 עבר ללמוד בכפר נוער מבואות ים במגמת מכונה והוא בוגר מחזור 1967. התגייס לחיל הים כמנוען ושירת כסמל מחלקת מכונה בספינה הראשונה מספינות סער, אח"י מבטח. בהמשך התנדב לקורס חובלים במגמת מכונה. שירת בשייטת 3 כקצין מחלקת מכונה. החליט לבצע הסבה למגמת שייט, עבר הכשרה והסמכה לקצין משמרת גשר ובהמשך קורס קציני גנ"ק ושירת במשך 28 שנים בחיל הים. במהלך שירותו שימש קצין גנ"ק באח"י קשת, פיקד על ספינות טילים ופיקד על בית הספר לחובלים של חיל הים. במהלך מלחמת שלום הגליל שימש כראש לשכת מפקד חיל הים. פיקד על פלגה בשייטת ספינות הטילים במהלך מבצע דרך נץ הטבעת הספינה "Moon Light" של ארגון פת"ח בנמל ענאבה באלג'יריה. בשנים 1990 עד 1992 פיקד על בסיס אשדוד ולאחר מכן כיהן כראש מחלקת מבצעים של חיל הים. השתחרר משירות הקבע ב-1996. לאחר שחרורו כיהן כמנכ"ל חברה שייצרה ושיווקה אריחי קרמיקה ופסיפס. ב-1998 נבחר לראשות מועצת פרדס חנה-כרכור בה חזר להתגורר ב-1981. בתחילת הקדנציה הראשונה עמד בראש רשימה מטעם מפלגת העבודה אולם פרש ממנה והתפטר מתפקידו כראש מועצה ב-2001. את געש החליף אורי מנג'ם, שכיהן כחבר מועצה בסיעת העבודה. לאחר פרישתו מונה למנכ"ל המפקד הלאומי. ב-2003 התמודד שוב לראשות המועצה הפעם בראש רשימה עצמאית ונבחר שוב. הוא ניצח גם בבחירות ב-2008 וב-2013. בנוסף לתפקידו כראש מועצה כיהן מאז 2014 גם כיו"ר קרן שלם הפועלת לפיתוח שירותים לאנשים עם מוגבלות שכלית ברשויות המקומיות. געש נפטר כשבוע לפני טקס קבלת אות "יקיר המושבה על מפעל חיים" על הישגים מרשימים למושבה ותושביה בנושאים רבים. בתקופת כהונתו עלה מספר התושבים מ-28,000 ל-42,000 ותקציב המועצה עלה מ-90 מיליון לכ-300 מיליון ש"ח. ביולי 2017 סיים את תפקידו בקרן שלם, ובנובמבר 2017 הודיע על התפטרותו מראשות מועצת פרדס חנה-כרכור מסיבות בריאותיות. ב-9 בדצמבר 2020, הלך געש לעולמו והותיר אחריו אישה ושלושה ילדים. היה בעל תואר ראשון במינהל החינוך ולימודי ארץ ישראל באוניברסיטת חיפה ובוגר המכללה לפיקוד ימי של צי ארצות הברית. הגר פרי יגור, אילן שדה, זיו דשא, שמעון שגיא והניה שפירא, חיים געש ז"ל נפרדים בצער רב מראש המועצה המקומית פרדס חנה כרכור בין השנים 1998-2017. גפן מגזין המושבות גיליון 1226, 11 בדצמבר 2020. אורי מתתיהו, חיים געש ז"ל - יקיר המושבה על מפעל חיים,בניחותא, בהוצאת העמותה למען הקשיש, אפריל 2021. מירי בספמילנאה, פרדס חנה-כרכור: פעם קפטן, תמיד קפטן, מגזין המושבות, 14 באוגוסט 2009 חיים געש, קפטן אמריקאי בים סוער, אח"י פלברה אגדות שקרו באמת, בית החובל, 2020, עמ'58. אמיר אייל, איש איש ודבשתו הוא - פרידה מחיים געש אח"י פלברה 2, הוצאת בית החובל, 2021, עמ' 338. אבל במושבה: חיים געש, ראש מועצת פרדס חנה-כרכור לשעבר, הלך לעולמו, באתר מגדלור ניוז, ‏9 בדצמבר 2020 אריאל שמידברג, אודיסיאה באלג'יריה, באתר ישראל היום, 28 באפריל 2009 שבעה מועמדים ל-30 אלף תושבים, באתר הארץ, 27 באוקטובר 2003 אביב לביא, עמי וסרי מחפשים פרטנר, באתר הארץ, 8 ביולי 2003 ראיון מיוחד עם יו"ר קרן שלם החדש חיים געש, ראש המועצה המקומית פרדס חנה –כרכור, אתר קרן שלם אורי מתתיהו, "בניחותא", עמ' 4.
Grand Romantic

Grand Romantic הוא אלבום הבכורה של הזמר נייט רוס כאמן יחיד. האלבום, שהופק על ידי ג'ף באסקר, יצא לאור ב-16 ביוני 2015 דרך חברת התקליטים Fueled by Ramen. האלבום הגיע למקום השביעי במצעד האלבומים של ארצות הברית בילבורד 200, לאחר שמכר כ-31,000 עותקים בשבוע הראשון להוצאתו. לקידום האלבום צילם רוס סרט קצר בשם "The Grand Romantic". הסרט פורסם באוגוסט 2015 בשירות המוזיקה של אפל, Apple Music. האלבום זכה בעיקר לביקורות חיוביות ממבקרי המוזיקה. ב-Metacritic קיבל האלבום ציון ממוצע של 61 מתוך 100, בהסתמך על 10 ביקורות. דייוויד צ'יו, מהאתר רולינג סטון, נתן לאלבום ציון של שלושה וחצי כוכבים מתוך חמישה והשווה את רוס לסולן להקת קווין, פרדי מרקיורי. בפיצ'פורק כתב ג'רמי גורדון כי האלבום "מראה כמה רוס יכול להצליח בכוחות עצמו, אך הוא לא כוכב", ונתן לאלבום ציון של 5.5 מתוך 10. מידע על האלבום Grand Romantic באתר MusicBrainz מידע על האלבום Grand Romantic באתר AllMusic האלבום Grand Romantic באתר Discogs NATE RUESS’ “GRAND ROMANTIC” OPENS WITH 28.3K FIRST WEEK SALES, פורסם ב-24 ביוני 2015 קולין סטוץ, ‏Nate Ruess Finds His Voice in 30-Minute Short Film, 'The Grand Romantic', באתר מגזין המוזיקה בילבורד, 25 באוגוסט 2015 Grand Romantic באתר Metacritic דייוויד צ'יו, ‏Grand Romantic, באתר הרולינג סטון ג'רמי גורדון, Grand Romantic, באתר פיצ'פורק מידע על Grand Romantic, באתר המצעד האיטלקי, ארכיון
חשמלן נמרי

חשמלן נמרי או חשמלן מנומר (שם מדעי: Torpedo panthera) הוא בטאי ממשפחת החשמלניים. הוא חי בים האדום והאוקיינוס ההודי, ויש לו מספר תת-מינים. הוא מגיע לאורך של כמטר אחד, ומשתמש בתהודה חשמלית על מנת לבנות תמונה של סביבתו הקרובה (בדומה לבטאים האחרים כגון המסורן הירוק), אך בניגוד לבטאים אחרים הוא מהמם את טרפו באמצעות מכת חשמל ואז אוכל אותו. מדיה וקבצים בנושא חשמלן נמרי בוויקישיתוף חשמלן נמרי, באתר ITIS (באנגלית) חשמלן נמרי, באתר NCBI (באנגלית) חשמלן נמרי, באתר Animal Diversity Web (באנגלית) חשמלן נמרי, בבסיס הנתונים ARKive (באנגלית) חשמלן נמרי, באתר FishBase (באנגלית) חשמלן נמרי, באתר GBIF (באנגלית) חשמלן נמרי באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
יצת

יצת הוא יישוב מתקופת המקרא, בית שני, המשנה והתלמוד, ששכן בשומרון, ואשר לפי הסברה שמו השתמר בשם הכפר הערבי יאציד, מצפון לשכם. היישוב אינו נזכר בתנ"ך, אך נזכר רבות בחרסי שומרון כיישוב בשומרון. חרס 47 מחרסי שומרון קושר את משפחתה של חגלה מבנות צלפחד ליישוב זה. בתקופת התלמוד נזכר היישוב בפסיפס כתובת רחוב כאחת העיירות היהודיות ב"תחום סבסטיה" לעניין פטור ממצוות התלויות בארץ, לצד עיירות נוספות בשומרון, ובהן כפר יהודית, כפר כסדיה, דותן, מזחרו, איקבין, שילתה, פנטקמוותה, בלעם עלייתה, ציר, עננין ושפירין. יואל אליצור, שמות מקומות קדומים בארץ ישראל השתמרותם וגלגוליהם, הוצאת מוסד ביאליק ויד יצחק בן-צבי, עמ' 208, 352, 385. שמואל אחיטוב, אסופת כתובות עבריות, הוצאת מוסד ביאליק, 1992, עמ' 171. גרשון גליל, עולם התנ"ך: דברי הימים א, תל אביב, דוידזון עתי, 1996, עמ' 118.
דאג כריסטי

דאגלס דייל "דאג" כריסטי (באנגלית: Douglas Dale "Doug" Christie; נולד ב-9 במאי 1970) הוא כדורסלן עבר אמריקאי ששיחק 15 עונות בליגת ה-NBA בעמדת הקלע. כריסטי נבחר בבחירה ה-17 בדראפט 1992 על ידי סיאטל סופרסוניקס, אך לא חתם בקבוצה בעקבות אי הסכמה על תנאי החוזה. בפברואר 1993 הועבר כריסטי ללוס אנג'לס לייקרס, בה לא זכה לדקות משחק רבות והתקשה לבלוט. בסוף עונת 1993/1994 שלחו הלייקרס את כריסטי לניו יורק ניקס, שהעבירו אותו אחרי עונה וחצי בינוניות לטורונטו ראפטורס. כריסטי שיחק במדי הטורונטו ראפטורס במשך ארבע וחצי עונות, עד שנת 2000, בהן תפקד כשחקן פותח והציג יכולת גבוהה. עונת 1997/1998 הייתה עונת השיא בקריירה של כריסטי מבחינה התקפית, כשהוא מעמיד ממוצעים של 16.5 נקודות, 5.2 ריבאונדים, 3.6 אסיסטים ו-2.4 חטיפות למשחק. ב-27 בפברואר 1998 קלע כריסטי שיא קריירה של 35 נקודות בניצחון קבוצתו על אורלנדו מג'יק. בסוף עונת 1999/2000 נשלח כריסטי בטרייד לסקרמנטו קינגס עבור קורליס ויליאמסון. בתקופתו בסקרמנטו כריסטי עשה לעצמו שם ברחבי הליגה כאחד השומרים הטובים ביותר בעמדתו וכאחד מקלעי השלשות הטובים ב-NBA. כריסטי נכלל בחמישיות ההגנה של העונה במשך ארבע עונות רצופות - בשנת 2003 בחמישייה הראשונה, ובשנים 2001, 2002 ו-2004 בחמישייה השנייה. במהלך עונת 2004/2005 נשלח כריסטי בטרייד לאורלנדו מג'יק, אך לאחר 21 משחקים שוחרר מהקבוצה בעקבות יכולת חלשה. כשבוע לאחר מכן חתם כריסטי בדאלאס מאבריקס עד לסיום אותה עונה ולעונה שאחריה. בתחילת עונת 2005/2006 נפצע כריסטי ברגלו ונזקק לניתוח, שבעקבותיו שוחרר מהקבוצה. בעונה שלאחר מכן חתם כריסטי על מספר חוזים קצרים בלוס אנג'לס קליפרס, אך לא הרשים ושוחרר מהקבוצה. ב-25 בנובמבר 2005 הודיע כריסטי על פרישה ממשחק פעיל. מדיה וקבצים בנושא דאג כריסטי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA כריסטי מועבר בטרייד ללוס אנג'לס לייקרס כריסטי מועבר בטרייד לניו יורק ניקס כריסטי מועבר בטרייד לטורונטו ראפטורס סטטיסטיקת קריירה של כריסטי, basketball-reference.com דו"ח המשחק של טורונטו מול אורלנדו, basketball-reference.com כריסטי מועבר בטרייד לסקרמנטו קינגס רשימת חמישיות ההגנה של העונה, nba.com כריסטי מועבר בטרייד לאורלנדו מג'יק אורלנדו מג'יק משחררת את כריסטי מהקבוצה כריסטי חותם מדאלאס מאבריקס דאלאס מאבריקס מנפה את כריסטי מהקבוצה לוס אנג'לס קליפרס מנפה את כריסטי מהקבוצה כריסטי מודיע על פרישה
מעמד האישה בתאילנד

מעמד האישה בתאילנד כולל את תפיסתה של האישה בחברה התאילנדית בקרב נשים וגברים, יכולת ההשפעה שלהן, במסגרות התעסוקה, היצירה, המדיניות הציבורית והפוליטיקה. הנשים בתאילנד היו בין הנשים הראשונות באסיה שקבלו את זכות ההצבעה בשנת 1932. אף על פי שהן בתת-ייצוג בפוליטיקה התאילנדית, בשנת 2011 נבחרה יינגלאק צ'ינוואט לראשות ממשלת תאילנד עד שנת 2014. תפקידיו של נשים בפיתוח הלאומי של תאילנד עדיין לא ממוסד באופן מלא. גורמים המשפיעים על השתתפותן של נשים בתחום החברתי-כלכלי כוללים "מודעות מגדרית מספקת בתהליך המדיניות ותכנון" וסטריאוטיפים חברתיים. למרות היעדר מגבלות משפטיות על נשים המשתתפות בזירה הפוליטית של תאילנד, הגורמים שמנעו את עלייתן של נשים בפעילות פוליטית כוללים חסמים מבניים, מכשולים תרבותיים, הישגים חינוכיים נמוכים, מעמד סוציו-אקונומי נמוך ובעיות חלוקת הכוח עם המין השני. רק ב-5 ביוני 1949 הפכה לראשונה אישה בתאילנד לחברה בבית הנבחרים של האספה הלאומית של ממלכת תאילנד. בתחום היזמות, האוכלוסייה הנשית של תאילנד מרכיבה כ-47% מכוח העבודה במדינה, מה שהופך את האחוז הגבוה ביותר של נשים עובדות באזור אסיה-פסיפיק. עם זאת, נשים אלה חוות גם אפליה ואי שוויון מגדרי ביחס לשכר משום שהן מועסקות לרוב בעבדות בשכר נמוך. ביחס לרווחתן של נשים, חלק מהנשים בתאילנד נוטות להפוך לקורבנות אונס בנישואים, סחר בבני אדם, זנות, וצורות אחרות של התעללות ופשעי מין על ידי המקומיים. לדברי המשרד הלאומי לסטטיסטיקה של תאילנד, נשים תאילנדיות נישאות בגיל מוקדם יותר מגברים, וכי 24% ממשקי הבית בתאילנד מזהים את הנשים כראש משק הבית. בשנת 2007, הניו יורק טיימס דיווח כי לאחר מלחמת וייטנאם, תאילנד הפכה ליעד תיירות "מנוחה ובילוי" ומין לגברים זרים, וכתוצאה מכך חלקם נישאים לנשים תאילנדיות. בין אלה שמיסדו נישואים כאלה הם גברים מאירופה וארצות הברית המחפשים חברותא והקלה כלכלית, במיוחד בתקופת הפנסיה. נשים תאילנדיות לעומת זאת, נכנסות לנישואין מסוג זה כדי לגאול את עצמן מהחיים הקודמים שלהן בזנות, מנטישה על ידי שותפים לשעבר, וכבריחה מעוני ואומללות. עם זאת, בהחלט לא כל הנשים התאילנדיות שנכנסו לסוג זה של נישואים היו זונות לשעבר. זכויות האישה מדיה וקבצים בנושא מעמד האישה בתאילנד בוויקישיתוף Women's Organisations Thailand ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
כיכר יוזף פילסודסקי

כיכר יוזף פילסודסקי היא מהכיכרות הגדולות בעיר ורשה, בירת פולין. הכיכר ממוקמת במרכזה של ורשה, בסמיכות לגן הסקסוני ולגלריה הלאומית של פולין (Zachęta). ממחצית המאה השבע עשרה ועד 1944 - עת נהרס על ידי הגרמנים - ניצב בשולי הכיכר ובינה לבין הגן הארמון הסקסוני, מקום משכנם של שניים ממלכי פולין ולאחר מכן מושב המטה הכללי של צבאה. מאז 1925 ניצב בשולי הכיכר קבר החייל האלמוני של פולין, שמוקם בתוך שדרת העמודים של הארמון הסקסוני - השריד היחיד שנותר ממנו לאחר שנהרס. בשנים 1912 עד 1926 ניצבה במרכז הכיכר קתדרלת אלכסנדר נבסקי האורתודוקסית, אשר נהרסה כמו רבות אחרות כמותה בפולין על ידי שלטונות הרפובליקה הפולנית השנייה. הכיכר שימשה עם השנים כאתר לאירועים ציבוריים שונים, לרבות קבלות פנים רשמיות לאורחים ומצעדים צבאיים שנערכו בה מאז המאה התשע עשרה. במהלך ביקורו ההיסטורי בפולין ב-1979 ערך האפיפיור יוחנן פאולוס השני מיסה בכיכר, שבה נכחו למעלה מ-100 אלף איש. בשנת 2006 קיים בכיכר מיסה גם האפיפיור בנדיקטוס השישה עשר במהלך ביקור בפולין. שמה של הכיכר השתנה פעמים רבות במהלך שנות קיומה. במקור היא נקראה בשם הכיכר הסקסונית. בשנת 1928 הוסב שמה לכיכר יוזף פילסודסקי, מנהיג ורודן הרפובליקה הפולנית השנייה. בשנות הכיבוש של ורשה על ידי הגרמנים (1939-‏1944) נקראה הכיכר על שמו של אדולף היטלר. מ-1946 היא נקראה כיכר הניצחון לכבוד ניצחון בעלות הברית במלחמת העולם השנייה. לימים הוחזר לה השם כיכר פילסודסקי. מדיה וקבצים בנושא כיכר יוזף פילסודסקי בוויקישיתוף דפי אינטרנט המוקדשים לכיכר (בפולנית)
מכבי חדרה (כדורגל נשים)

מועדון כדורגל נשים מכבי כישרונות חדרה היא קבוצת כדורגל נשים של מועדון הספורט מכבי חדרה והיא משחקת בליגת העל בכדורגל נשים. הקבוצה נוסדה בשנת 2004 ומאז משחקת בליגת הנשים הבכירה. הישג השיא של הקבוצה היה זכייה בגביע המדינה בעונת 2014/15. המועדון כולל גם קבוצות נוער לארבע קבוצות גיל - נערות, נערות א,ילדות וטרומיות. בתחילת שנות האלפיים הקימו יעקב גלאם ויוסי סופר קבוצת כדורגל לילדות שהתחרתה בליגת המתנ"סים ולאחר מכן גם בתחרות "פוקס קידס" הארצית והעולמית. קבוצה זו זכתה מספר פעמים בליגת הנערות בכדורגל וגביע המדינה בכדורגל לנערות. בין כוכבות הקבוצה באותה תקופה הייתה נועם אכטל. על בסיס השחקניות מקבוצת הילדות והנערות הצליחו להעמיד קבוצה שהצטרפה לליגת הנשים בשנת 2004. מאז הקמתה משחקת הקבוצה בליגת הנשים הבכירה אך טרם זכתה באליפות. הקבוצה הגיעה 5 פעמים למעמד גמר גביע המדינה וזכתה בתואר פעם אחת. בשנת 2019 ייצגה הקבוצה את המדינה במשחקי מכבי פאן אמריקה שנערכו במקסיקו וזכתה במדליית ארד. גביעים: 1 2014/15 סגנית מחזיקת הגביע: 4 2011/12 2013/14 2016/17 2018/19 נכון ל-22 בספטמבר 2019 חלק משחקניות הקבוצה לקחו חלק בסדרת הטלוויזיה אדומות ששודרה בשנת 2004. הצלמת אלמה מכנס קז צילמה את שחקניות הקבוצה במשך שלוש וחצי שנים והציגה את תערוכת "תעמדי יציב" על שלטי חוצות בירושלים. אחת ממטרות התערוכה הייתה ליצור דימוי חדש של נשים חזקות במרחב הציבורי. התערוכה הושחתה על ידי חרדים קיצוניים. מכבי חדרה (כדורגל) מכבי חדרה (כדורסל) מכבי חדרה, ברשת החברתית פייסבוק מכבי חדרה, ברשת החברתית אינסטגרם מכבי חדרה באתר ההתאחדות לכדורגל בישראל מכבי כישרונות חדרה - האתר הרשמי הישן באתר ההיסטורי של הקבוצה באות מאהבה באתר nrg הדור הבא: הנערות של כישרונות חדרה עלו לגמר גביע המדינה באתר בלינקר מכורות לכדור באתר גפן מגזין המושבות אסי ממן, ‏כשרונות חדרה זכתה בגביע עם 0:1 על אס"א ת"א, באתר ONE‏, 13 במאי 2015 גוט טאלנט: מכבי כישרונות חדרה באתר מכבי ישראל הן גדולות: כישרונות חדרה עלו לגמר הגביע באתר בלינקר תעמדי יציב תערוכה של אלמה מכנס קז, 2020-2021 מירית גולן, לכדורגלניות כישרונות חדרה נמאס: העירייה מפלה אותנו, באתר mynet‏ חדרה, 17 בדצמבר 2021 סגל השחקנים - מכבי כישרונות חדרה, באתר התאחדות לכדורגל בישראל אלמה מכנס קז: שלוש הגרציות על המגרש, באתר פורטפוליו, 5 בדצמבר 2020 ניר חסון, אלמונים השחיתו תערוכת צילומי נשים בכניסה לירושלים, באתר הארץ, 9 בדצמבר 2020
מעצר ימים

מעצר ימים או בהגדרתו הפורמלית, מעצר לצורכי חקירה, הוא מעצר טרם הגשת כתב אישום, שהוא תחילתו של ההליך המשפטי פלילי. שמו ניתן לו כיוון שהוא מוגבל למספר מרבי של ימים. מעצר הוא כלי שיצר החוק שלא לשם ענישה, אלא למניעת שיבוש מהלך החקירה או ביצוע עבירות נוספות על ידי אדם החשוד בביצוע מעשה פלילי. לאחר מעצר ראשוני שאורכו עד 24 שעות, רשאית המשטרה לבקש מעצר ימים של החשוד, כיוון שטרם מוצתה החקירה. הפרוצדורה מוגדרת בחוק סדר הדין הפלילי (סמכויות אכיפה - מעצרים). הרשאים להחליט על מעצר ימים, הם בית המשפט והמשטרה. סעיף 4 לחוק קובע עדיפות לכך שמעצרו של אדם יהיה מלכתחילה בצו שופט. אולם, קיימים מצבים המפורטים בסעיף 23 לחוק, בהם יש למשטרה סמכות לעצור בלא צו, אלא בשל חשד לביצוע עבירה, שיבוש הליך חקירה ועוד. כאשר שוטר מוסמך מחליט לבצע מעצר, עליו על פי סעיף 25 לחוק, להביא את החשוד לתחנת המשטרה, שם ייבדק על ידי הקצין הממונה על חקירות אשר יקבע האם לשחרר את העצור או שאכן קיימת עילה למעצרו. עילת המעצר מוגדרת בסעיף 13 לחוק. סעיף 29 לחוק קובע כי כאשר החליט הקצין הממונה שישנה עילה, עליו להביא את החשוד בפני שופט בית משפט השלום תוך 24 שעות, על מנת שיינתן צו מעצר. אישור זה יינתן אם בית המשפט יקבע שקיימת עילה להארכת מעצר לצורך ביצוע הליכי חקירה, מכוח סעיף 13 לחוק. במהלך הדיון בבית המשפט, יש לחשוד זכות לטעון לטובתו, בעצמו או באמצעות עורך דינו. פרק הזמן המרבי למעצר ימים הוא 30 יום, אלא במקרים בהם אישר היועץ המשפטי לממשלה בקשה לתקופת מעצר נוספת. אישור כזה ייעשה בדרך כלל במקרים בהם יש חשש כי החשוד עלול לבצע מעשים פלילים נוספים או יפגע בחקירה. לאחר 75 ימים, רק לבית המשפט העליון סמכות להאריך את המעצר ומקרים כאלו הם נדירים. בית משפט השלום יורה על מעצר חשוד, אם לאור חומר החקירה שלפניו הוא מתרשם כי קיים חשד סביר שהחשוד ביצע עבירה ובנוסף לכך מתקיימת אחת מן העילות הבאות: קיים חשד סביר לשיבוש הליכי חקירה אם החשוד לא ייעצר. אי מעצר חשוד עלול להוות סיכון לאדם או לציבור. נדרשות פעולות חקירה היכולות להתבצע אך ורק אגב מעצר. גם אם מתקיימים כל התנאים המצדיקים מעצר, לבית המשפט שמור שיקול הדעת להחליט על חלופות אחרות. חלופת מעצר משמעותה שחרור ממעצר בתנאים שיבטיחו את השגת מטרת המעצר כגון: מעצר בית, שחרור בתנאים מסוימים ואו בערובה, צו הרחקה, וכדומה. לחשוד זכות להיפגש עם עורך דינו בהיותו במעצר. אם אין בידי החשוד אמצעים לשכור עורך דין עקב מצבו הכלכלי, יוכל החשוד להגיש בקשה למנות לו עורך דין מטעם המדינה, ללא תשלום. הפגישה עם עורך הדין תיעשה ביחידות ובתנאים המבטיחים את סודיות השיחה בינו לבין החשוד. אולם, המשטרה יכולה להחליט על דחיית הפגישה של החשוד עם בא כוחו במקרים חריגים כגון: כשהחקירה נמצאת בעיצומה והפסקתה עלולה לסכנה, כשיש חשש לסיכול מעצר חשודים אחרים, כשקיים חשש לסיכון חיי אדם וכדומה. כל חשוד זכאי לתנאי מעצר הולמים. קרי, כי בתא המעצר יהיו תנאי תברואה הולמים, יסופקו טיפולים רפואיים ותנאי השגחה מיוחדים. אולם, המשטרה יכולה להגביל זכות זו לצורכי החקירה. בפ"ד מדינת ישראל נ' פלוני החליט בית המשפט לשחרר חשוד ממעצר עקב תנאי מעצר שאינם נאותים. רינת קיטאי-סנג'רו, המעצר: שלילת החירות בטרם הכרעת הדין, 2011, הפרק "מעצר לשם מניעת שיבוש של הליכי חקירה ומשפט". חוק סדר הדין הפלילי (סמכויות אכיפה – מעצרים), התשנ"ו-1996, באתר ויקיטקסט רינת קיטאי-סנג'רו, ‏שאלת חוקיותו של מעצר לצורך חקירה, עלי משפט ו', תשס"ז בש"פ 2100/16 מדינת ישראל נ' ואיל מוטלק, ניתן ב־14 במרץ 2016 ב"ש (רמלה) 1816/98 מדינת ישראל נ' פלוני